ชาวสตูลจิตอาสา “เราทำความ ดี ด้วยหัวใจ” กว่า 1,000 คน ร่วมพัฒนาลำคลองปากปิง และเดินรณรงค์ “คน รัก คลอง”... “ไม่ทิ้ง ไม่เท ทุ่มทำความดี”
ที่บริเวณลานหน้าสำนักงานเทศบาลตำบลกำแพง อำเภอละงู จังหวัดสตูล ประชาชนจิตอาสา “เราทำความ ดี ด้วยหัวใจ” และเยาวชนจิตอาสากว่า 1,000 คน ร่วมกิจกรรมจิตอาสา “เราทำความ ดี ด้วยหัวใจ” ร่วมพัฒนาลำคลองปากปิง และเดินรณรงค์ “คน รัก คลอง”... “ไม่ทิ้ง ไม่เท ทุ่มทำความดี” 
นายจารุวัฒน์ เกลี้ยงเกลา ผู้ว่าราชการจังหวัดสตูล เป็นประธานเปิดกิจกรรม และร่วมเดินรณรงค์ไปยังลำคลองปากปิง เพื่อประชาสัมพันธ์เชิญชวนประชาชนในพื้นที่เข้าร่วมการพัฒนาลำคลองปากปิง โดยบรรยากาศการจัดกิจกรรมมีประชาชนจิตอาสาและเยาวชน ต่างสวมชุดจิตอาสาและเสื้อสีเหลืองร่วมกิจกรรรมเพื่อเป็นการบำเพ็ญสาธารณประโยชน์ อุทิศถวายเป็นพระราชกุศลแด่ พระบาทสมเด็จพระปรมินทรมหาภูมิพลอดุลยเดช บรมนาถบพิตร และสืบสานพระราชดำริของสมเด็จพระเจ้าอยู่หัว ตลอดจนเพื่อสร้างความตระหนักรู้และจิตสำนึกในการดูแลรักษา พัฒนาคลองเพื่อสุขภาพอนามัย คุณภาพชีวิตและสิ่งแวดล้อมที่ดีแก่ชุมชน 
จากนั้นจิตอาสา “เราทำความดีด้วยหัวใจ” ร่วมเดินรณรงค์ออกจากบริเวณหน้าสำนักงานเทศบาลตำบลกำแพง ไปถึงลำคลองปากปิง ตำบลกำแพง อำเภอละงู จังหวัดสตูล รวมระยะทางประมาณ 2 กิโลเมตร พร้อมทั้งร่วมกันพัฒนาลำคลองปากปิง โดยการถางป่าปรับปรุงภูมิทัศน์ ริมฝั่งคลองและร่วมกันเก็บขยะพร้อมกัน